Primăria municipiului Câmpulung Moldovenesc

Direcţia economică

Nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_2025

## RAPORT DE SPECIALITATE

1. la proiectul de hotărâre privind aprobarea contractării unui împrumut în valoare de 10.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului

Direcția economică din cadrul Primăriei municipiului Câmpulung Moldovenesc, primind spre analiză proiectul de hotărâre, precizează următoarele: în prezent municipiul are următoarele împrumuturi

- Contract de credit intern Banca Comercială Română pentru obiectivul Reabilitarea şi modernizarea staţiei de epurare a Mun Câmpulung Moldovenesc - rămas de achitat doar rata și dobânda din anul 2025 în sumă de 202.267 lei

- Contract de credit extern Erste Group Bank AG Vienna pentru obiectivul Finanţarea primei etape a Programului Utilităţi şi mediu la standarde europene în judeţul Suceava- perioada ramasa de plata 2025-2030 cu rata anuala de aproximativ 4, 9 milioane de lei/anual.

Acest credit este contractat cu garanția statului și de regulă este cuprinsă suma de plată pentru fiecare uat din județul Suceala în Legea bugetului de stat și se achită împrumutul din TVA din echilibrare de la bugetul de stat.

- Contract de credit extern BEI – Samtid pentru obiectivul Cofinanţarea cheltuielilor pentru realizarea proiectului de investiţii „Reabilitarea sistemului de alimentare cu apă potabilă în judeţul Suceava"- perioada rămasă de plata 2025-2031.

Acest credit este achitat anual de către Acet Suceva în schimbul redevenței datorate pentru concesionarea serviciului de furnizare de apă și canalizare.

Având în vedere aspectele de mai sus, gradul de îndatorare al municipiului este in jur de 16% raportată la valoarea veniturilor proprii ale municipiului (impozite pe proprietate, chirii, amenzi, venituri din prestări servicii, impozitul pe venit).

Având în vedere că Ministerul Finanțelor vine in sprijinul uat-urilor pentru finalizarea proiectelor derulate pe fonduri europene, cu o procedură facilă de obținere de împrumuturi prin OUG 25/20025 pentru asigurarea unor împrumuturi din Trezoreria Statului şi OMF nr. 736/2025 pentru aprobarea normelor metodologice privind mecanismul de acordare şi derulare a împrumuturilor acordate unităţilor/subdiviziunilor administrativ-teritoriale, este utilă contractarea unui împrumut de 10.000.000 lei, cu rambursare pe 10 ani pentru finalizarea proiectelor. Această sumă a fost stabilită având în vedere posibilitatea municipiului de returnare a împrumutului:

10.000.000 lei + 10.000.000 lei \* 8,65% (robor la 3 luni comunicat de BNR la data de 31.07.2025+2%)\*10 ani=18.650.000/9 ani(1 an de grație)= 2.072.222 lei rată anuală

După aprobarea hotărârii, documentaţia pentru împrumut va fi transmisă Administraţiei Judeţene a Finanţelor Publice Suceava, care o va verifica şi o va înainta Comisiei de autorizare a împrumuturilor locale din cadrul Ministerului Finanţelor pentru avizare.

Cu precizările de mai sus, consider oportun și legal acest proiect de hotărâre.

Director executiv,

Iuliana Florescu